Swiss Post-drone skal flyve med laboratorieprøver | SCM.dk
19.04.2017 | Sourcing
Swiss Post-drone skal flyve med laboratorieprøver
Fra 2018 vil man kunne opleve droner i luften mellem to schweiziske hospitaler - de skal gøre det hurtigere og mere effektivt at transportere laboratorieprøver.
Fra midten af marts til 4. april har Swiss Post, Ticino EOC Hospital Group og droneproducenten Matternet testet droner, der skal levere laboratorieprøver. Partnerne har planer om, at de endelige droner står klar i 2018. Foto: Swiss Post
I marts måned lancerede Swiss Post, Ticino EOC Hospital Group og droneproducenten Matternet et fælles innovationsprojekt: de vil have droner til at transportere laboratorieprøver mellem to EOC-hospitaler i Lugano i Schweiz.
Undertiden transporteres prøverne ad vej, men med brugen af de nye droner vil man gøre transporten hurtigere og mere effektiv med henblik på at øge udbuddet af sundhedsydelser til patienter.
Læs også: USA tester droner - med dukker
Dronen har allerede fløjet adskillige testture mellem de to hospitaler i Lugano. Foto: Swiss Post
Derfor har man siden marts foretaget omkring 70 uafhængige testflyvninger mellem hospitalerne Ospedale Italiano og Ospedale Civio.
The Federal Office for Civil Aviation har været involveret i projektet fra starten af, hvor de har inspiceret både drone og sikkerhedskomponenter og defineret de juridiske betingelser for flyvningen.
Og siden marts måned har de altså givet Swiss Post og Matternet grønt lys til at foretage testflyvninger frem til den 4. april. Herefter har parterne været i gang med at evaluere projektet, indtil de igen skal foretage test-flyvninger over en måneds tid i løbet af denne sommer.
Flyveklar i 2018
Fra 2018 forventer Swiss Post og Matternet at opfylde alle krav om sikkerhed, funktionalitet og pålidelighed, så der kan ske en regelmæssig brug af droner.
Her vil ansatte på hospitalerne kunne indlæse dronerne selvstændigt med en sikkerhedsboks, hvori laboratorieprøverne er pakket, og tjekke dronen med en smartphone-app.
Derefter vil dronen flyve langs en foruddefineret vej, hvor boksen vil blive modtaget af en anden hospitalsansat.
Den nye drone er specialiseret i transport af lette varer, der vejer op til to kg, og den har en maksimal rækkevidde på 20 kilometer. Derudover flyver den med en gennemsnitshastighed på 36 kilometer i timen.
Tags: SCM.dk – forum for ledelse af forsyningskæden, Swiss Post, Matternet, Droneflyvning, Levering, Laboratorieprøver
28.03.2018 | Lager & distribution Sådan leverer Amazon sit kerneprodukt: bekvemmelighed
27.02.2018 | Lager & distribution UPS på vej med 50 ellastbiler
06.02.2018 | Branchenyt Google-ingeniører lancerer selvkørende bil til sidste-kilometer-levering
22.01.2018 | Branchenyt JD.com lancerer selvkørende levering i kinesisk by